Štefániki sild
Štefániki sild, kuni 1997 Šverma sild, (tšehhi Štefánikův most) on sild üle Vltava jõe Prahas. 1997. aastal nimetati sild Milan Rastislav Štefániki järgi, enne seda kandis sild tšehhi ajakirjaniku ja vastupanuliikumise tegelase Jan Šverma nime. Sild ehitati aastatel 1949–1951. Raudbetoonist kaarsilla projekteeris tšehhi arhitekt ja teatrikunstnik Vlastislav Hofman. Kolmeavalise silla pikkus on 182 m (koos pealesõitudega 263 m), avad on silletega 58,8+64,4+65,1 m. Silla laius on 24 m. Samas asukohas lammutati 1940. aastatel 19. sajandil ehitatud Franz Josephi sild, mis hiljem kandis samuti Štefániki silla nime.